Cipők… Igen, elég kényes téma mindenki számára. Főleg, ha megkérdezik az embert: „Az első találkozáskor mi az a három dolog, amit megnézel a másikon?” Az esetek 80-90%-ban az egyik biztosan az illető cipője. Nem csak az első benyomásnál, de vásárlásnál is a tökéletes lábbelire vadászunk: szerkezet, kényelem és nem utolsó sorban a design szempontjából.
A középkorban a legelterjedtebb viselet a bocskor volt. Mindenki elkészíthette saját maga. Egyetlen darabból szabott talpú- és felsőrészű, sarkatlan, elöl kerek vagy hegyes orrú. Bocskorszíjjal felköthető könnyű lábbeli, amely a talpat, a talp széleit és a lábujjakat védi. Anyaga nem más, mint a bőr volt.
Hála Gulyás Sárának, a bocskor fogalma újra megjelenik, nem is akármilyen módon. A vízibivalybőr anyagválasztásának köszönhetően a modernizált „bocskor” strapabíróbb és kényelmesebb, mint elődjei. A fűzők hét különböző színben, pamutból és poliészterből készülnek. Szerkezete mesterien megtervezett, nincs sarok- vagy hátfájás huzamos hordás esetén sem, sőt, még talpbetétet is használhatunk viselése alatt.
A vásárlók kedvükre választhatják ki új surranójuk színét (a bőrt és a fűzőt is), majd önmaguk állíthatják össze azt pikk-pakk. Hétköznapi viselete minden stílushoz passzol, férfiaknak, hölgyeknek egyaránt ajánljuk. Biciklizéshez rendelhetünk Pikkpack cipőket fényvisszaverős fűzővel is. A nyári esőtől sem kell félnünk, mert anyaga rendkívül gyorsan szárad és maga a bőr sem károsodik.
2014 májusában a Kickstarter kampány által több mint 200 pár Pikkpack cipőt adtak el szerte a világban. Ezen kívül a következő díjakat tudhatja magának a sikert sikerre halmozó márka:
– Graduationprojects 2012-2013 Competition
– Young Balkan Designers Competition 2014
– CEE Women Startup Competiton
– Betapitch Vienna Pitch Competition at Sektor5
– Jövő/Jelen MetroGallery Competition
Mindenkinek csak ajánlani tudnám, hogy vessen egy pillantást honlapjukra vagy facebook oldalukra. A cipőket online megvásárolhatjátok és pár napon belül magatoknak tudhatok egy csodás pár Pikkpack lábbelit. Játékos egyszerűség, letisztult design és zseniális formatervezés, amivel találkozhattok.
Hernádi Anita
képek: pikkpack.com
Előző cikkPremier! – Barbears: Enter the Bear
Következő cikk Manu Chao @ Budapest Park, 2015.07.13.